section_heading: Pozadina
paragraph_text: Varg Vikernes snimio je prva četiri albuma za Burzum između siječnja 1992. i ožujka 1993. godine, u Grieghallenu u Bergenu. Ipak, albumi su objavljeni u razmaku od nekoliko mjeseci ili godina od snimanja. Tijekom tog vremena Vikernes je postao članom rane norveške black metal scene, u kojoj se sprijateljio s Mayhemovim gitaristom Euronymousom. Ipak, nakon nekog vremena, prijateljstvo je preraslo u suparništvo te je Vikernes u kolovozu 1993. godine nasmrt izbo Euronymousa izvan njegova apartmana u Oslu. Uhićen je dan kasnije te je u svibnju 1994. godine osuđen na 21 godinu zatvora za ubojstvo i paleže crkvava.